Ο **Γκριγκόρι Αντρέγιεβιτς Γκερσούνι** (ρωσικά: Григорий Андреевич Гершуни, 29 Σεπτεμβρίου [17 Σεπτεμβρίου] 1870 – 29 Μαρτίου [16 Μαρτίου] ήταν Ρώσος επαναστάτης και ένας από τους ιδρυτές του Σοσιαλ-Επαναστατικού Κόμματος.

Τα πρώτα χρόνια
---------------

Ο Γκερσούνι γεννήθηκε στο Κάουνας της Ρωσικής Αυτοκρατορίας, από μικροαστική οικογένεια Λιθουανών Εβραίων. Στην ηλικία των τριών η οικογένειά του μετακόμισε στο Σιαουλιάι. Στα δεκαπέντε, ο θείος του τον πήρε σαν μαθητευόμενο φαρμακοποιό και ο Γκερσούνι ταξίδεψε σε όλη τη Ρωσία, περιλαμβανομένων περιοχών έξω από την Περιοχή Εγκατάστασης των Εβραίων (Πάλε). Το 1895 άρχισε σπουδές φαρμακευτικής στο Πανεπιστήμιο του Κιέβου και ενεπλάκη σε δραστηριότητες των φοιτητών, για τις οποίες σύντομα συνελήφθη. Μετά την αποφοίτησή του το 1897, άνοιξε το δικό του χημικό-βακτηριολογικό εργαστήριο στο Μινσκ.

Το 1898, οι γονείς του δολοφονήθηκαν σε πογκρόμ.

Επαναστατική ζωή
----------------

Ο Γκερσούνι ήταν σοσιαλιστής και ιδρυτικό μέλος του Κόμματος Εργατών για την Πολιτική Ελευθερία της Ρωσίας. Αυτό οδήγησε στη σύλληψή του το 1900 από την Οχράνα (μυστική αστυνομία). Μετά την απελευθέρωσή του συνδέθηκε με τους συνεργάτες του επαναστάτες, συμπεριλαμβανο-μένων των Κατερίνα Μπρεσκόφσκι, Βίκτορ Τσερνόφ, Αλέξανδρο Κερένσκι και Έβνο Άζεφ για να ιδρύ-σουν το Σοσιαλ-Επαναστατικό Κόμμα το 1901. Ο Γκερσούνι ίδρυσε επίσης την Οργάνωση Μάχης των Εσέρων το 1902, η οποία σχεδίασε και εκτέλεσε τη δολοφονία του Ντμίτρι Σιπιάγκιν, του Υπουργού Εσωτερικών, τον Απρίλιο του 1902 και του Ν.Μ. Μπογκντάνοβιτς, του Κυβερνήτη της Ούφα, τον Μάιο του 1903. Απέτυχαν να δολοφονήσουν τον Πρίγκιπα Ιβάν Μιχαήλοβιτς Ομπολένσκι, τον Κυβερνήτη του Χάρκοβου, τον Ιούλιο του 1902.

Ο Γκερσούνι δεν γνώριζε ότι ο Έβνο Άζεφ, ο βοηθός του, δούλευε σαν πράκτορας της Οχράνα. Τον Μάιο του 1903, ο Γκερσούνι συνελήφθη στο Κίεβο. Τον Φεβρουάριο 1904, ο Γκερσούνι δικάστηκε από στρατοδικείο στην Αγία Πετρούπολη και καταδικάστηκε σε θάνατο, που αργότερα μειώθηκε σε ισόβια κάθειρξη σε στρατόπεδο εργασίας από τον Τσάρο Νικόλαο Β΄ της Ρωσίας. Το 1906, κρύφτηκε σε ένα βαρέλι λάχανο τουρσί και δραπέτευσε από τη φυλακή Ακατούι Κατόργκα στην Κίνα.

Από την Κίνα ταξίδεψε στην Ιαπωνία και τις Ηνωμένες Πολιτείες, κάνοντας ομιλίες από το Σαν Φραντσίσκο ως τη Νέα Υόρκη για τη στήριξη των σοσιαλ-επαναστατικών σκοπών. Στο Σικάγο γνωρίστηκε με την Τζέιν Άνταμς. Επέστρεψε στην Ευρώπη τον Φεβρουάριο του 1907 έγκαιρα για το Δεύτερο Έκτακτο Συνέδριο του Σοσιαλ-Επαναστατικού Κόμματος. Εκεί συνέχισε να υποστηρίζει μια εκστρατεία τρόμου για την ανατροπή της τσαρικής απολυταρχίας στη Ρωσία. Ο Γκερσούνι υπερα-σπίστηκε σθεναρά τον Άζεφ κατά των ισχυρισμών ότι είναι προδότης. Σύντομα, όμως, πέθανε στη Ζυρίχη από φυματίωση.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 119267535. Ανακτήθηκε στις 16  Οκτωβρίου 2015.
2. ↑  (Αγγλικά) *SNAC*. w6tj214r. Ανακτήθηκε στις 9  Οκτωβρίου 2017.
3. ↑  *Faceted Application of Subject Terminology*. 196694. Ανακτήθηκε στις 9  Οκτωβρίου 2017.
4. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 20  Μαρτίου 2015.
5. 1 2 3  David C. Rapoport (1989). *The Morality of Terrorism: Religious and Secular Justifications*. Columbia University Press. ISBN 978-0231067522.
6. ↑  «RUSSIA'S BLOODIEST ANARCHIST MUST DIE». *The Tacoma times (via Chronicling America)*: σελ. 4. April 18, 1904.. Ανακτήθηκε στις 18 Απριλίου 2016.
7. 1 2 3  Manfred Hildermeier (2000). *The Russian Socialist Revolutionary Party Before the First World War*. St. Martin's Press. σελίδες 42–43. ISBN 978-0312236304.
8. ↑  Anna Geifman. *Thou Shalt Kill: Revolutionary Terrorism in Russia, 1894-1917*. Princeton University Press. σελίδες 50–51. ISBN 9780691025490.
9. 1 2  Anna Geifman (2000). *Entangled in Terror: The Azef Affair and the Russian Revolution*. Scholarly Resources. σελίδες 54–55. ISBN 978-0-8420-2650-5.
10. 1 2  Albert Shaw (1907). *The American Monthly Review of Reviews* **35**: 492.
11. ↑  Jane Addams (1911). *Twenty Years at Hull House*Απαιτείται δωρεάν εγγραφή. MacMillan. ISBN 978-0451527394.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκριγκόρι Γκερσούνι** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27877726
* LCCN: n87819240
* ISNI: 0000 0001 2125 5342
* GND: 119267535
* SELIBR: 238741
* SUDOC: 196306833
* NKC: uk2011649465

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |